
AL-KAFI #415 : WAS-WAS KENTUT 
DALAM SOLAT 


AL-KAFI LI AL-FATAWI : SOALAN 415 (26 OKTOBER 2016 M / 25 MUHARRAM 1438 H) 


SOALAN: 


Assalamualaikum. Bagaimana kentut yang tidak berbunyi? 

Terima kasih, Admin. Keadaan yang saya alami adalah sama seperti keadaan perut berbunyi 
ketika lapar. Di mana, bunyi itu di kawasan punggung tetapi saya tidak merasa apa-apa 
sentuhan di lubang dubur tempat angin keluar. Kejadian ini berlaku ketika saya tengah nak 
menahan kentut. 


JAWAPAN: 
Waalaikumussalam wbt, 


Berkenaan perkara ini, terdapat hadis riwayat Abbad bin Tamim bahawa seorang lelaki mengadu 
kepada Rasulullah SAW tentang dirinya yang diganggu khayalan bahawa ada sesuatu (yakni, 
hadas seperti kentut) di dalam solatnya. Maka jawab baginda: 


Ba Giaa gag GAS Ca ah Y ji - US Y 
Maksudnya: Janganlah lelaki itu beralih atau beredar (daripada solat) sehingga dia mendengar 
bunyi (kentut) atau mendapati ada bau. 


Hadis riwayat Imam Bukhari (137) 

Justeru, kalau tiada bau dan bunyi, dan lebih kepada was-was semata-mata, boleh dikira 
bahawa itu hanyalah pergerakan otot dubur semata-mata. Kadang-kadang kerana ada angin 
yang terperangkap di celah punggung tetapi bahagian luar. Itu bukan kentut. Kadang-kadang 
juga dirasai gas di bahagian hujung dalam dubur itu naik ke usus, membuatkan ada rasa sensasi 
ahagian hujung. Itu juga bukan kentut. 


“Maka yang penting dalam isu ini ialah keyakinan bahawa memang ada hadas yang keluar, lalu 
membatalkan wuduk dan solat. Jika tiada maka kekallah hukum asal bahawa seseorang itu 
masih dalam keadaan suci. 


Wallahua'lam. 


Al Kafi li al-Fatawi 

Hantar 


Hak Cipta Terpelihara @ 2023 Pejabat Mufti Wilayah Persekutuan 


Paparan terbaik menggunakan resolusi skrin minimum 1920x1080 pada pelayar 
web Mozilla Firefox, Microsoft Edge atau Google Chrome versi terkini 

